Kristian Matthíasson , fráfarandi framkvæmdastjóri Arnarlax segist vera stoltur af uppbyggingu Arnarlax síðustu ár . Hann segir að viðskiptin með hlutabréf fyrirtækisins núna staðfesti að fyrirtækið er sterkt og að mat fjárfesta er að það eigi bjarta framtíð . Öflugir fjárfestar vilji setja mikla peninga í fyrirtækið og hafi trú á því . Verðmæti þess upp á liðlega 20 milljarða króna segi sína sögu . Þetta er staðan eftir nokkura ára starf okkar , segir Kristian , af því er ég stoltur . Hann bendir einnig á að verðmætin í fyrirtækinu byggist á staðsetningu þess á Vestfjörðum og sérstaklega í Arnarfirði . Kristian Matthíasson tilkynnti í haust að hann hygðist flytjast aftur til Noregs í sumar og hefur látið af störfum sem framkvæmdastjóri . Hann er einn af Íslendingunum sem á hlut í Arnarlax . „ Við feðgar eigum um 7% hlut “ segir Kristian . Aðspurður hvort hann myndi selja sinn hlut , en fyrir liggur að SalMar muni bjóða öðrum hluthöfum að kaupa af þeim eftir að það eignaðist meirihæuta hlutafjár í Arnarlax sagði Kristian að of snemmt væri að svara því . Fyrst vildi hann fá tilboðið frá Salmar og íhuga svo málið . Kjartan ólafsson , ftjórnarformaður sagði í samtali við Bæjarins Besta í gærkvöldi að hann vildi eiga áfram sinn hlut og hyggðist vinna áfram að uppbyggingu þess .